અમદાવાદ: ઓએલએક્સ પર વેચવા મૂકેલી વસ્તુને ગઠિયાઓ કસ્ટમર બનીને લઇ ફરાર થઇ જતા હોવાના અનેક કિસ્સા સામે આવ્યા છે. અમદાવાદના બોપલ વિસ્તારમાં રહેતી એક વ્યક્તિએ ઓએલએક્સ પર પોતાની કાર વેચવા મૂકી હતી. હર્ષિત પટેલ નામની વ્યક્તિએ કાર કસ્ટમરને બતાવવાનું કહ્યું હતું. કાર માલિકે તેમના પુત્રને સાથે મોકલ્યો હતો, પરંતુ હર્ષિત હાઇકોર્ટ પાસે કારનાં કાગળિયાં લેવાનું કહી તેને ઉતારી કાર લઇ ફરાર થઇ ગયો હતો. આ અંગે બોપલ પોલીસે ગુનો નોંધી તપાસ હાથ ધરી છે.